钦定古今图书集成/明伦汇编/氏族典/第234卷 > 张嶷〈子瑛 护雄〉
## 钦定古今图书集成/明伦汇编/氏族典/第234卷 > 张嶷〈子瑛 护雄〉

按《蜀志张嶷传》：“嶷字伯岐，巴西郡南充国人也。弱冠为县功曹。先主定蜀之际，山寇攻县，县长捐家逃亡，
嶷冒白刃，携负夫人，夫人得免，由是显名，州召为从
事。建兴五年，丞相亮北住汉中，广汉、绵竹山贼劫略，
嶷以都尉将兵讨之，旬日清泰，拜牙门将。属马忠北
讨汶山叛羌，南平四郡蛮夷，辄有筹画战克之功。越”
巂郡叟夷数反，嶷为太守，诱以恩信，多渐降服。嶷以
功赐爵关内侯，加抚戎将军。在郡十五年，邦域安穆，
屡乞求还，乃征诣成都，拜荡寇将军。是岁延熙十七
年也。魏狄道长李简密书请降，卫将军姜维率嶷等
因简之资，以出陇西。既到狄道，简悉率城中吏民出
迎军军前，与魏将徐质交锋，嶷临阵殒身，然其所杀
伤亦过倍。既亡，封长子瑛西乡侯，次子护雄袭爵《南
土》